|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA:604-01/25-01/01 |
| URBROJ:2170-31-02/8-25-2 |
| Punat, 31. siječnja 2025. godine |

Na temelju članka 12. Odluke o stipendiranju učenika i studenata (“Službene novine Primorsko-goranske županije" broj 30/18 i 28/23) i Zaključka općinskog načelnika KLASA:604-01/25-01/1, URBROJ:2170-31-02/1-25-1, raspisuje se

**JAVNI NATJEČAJ**

**za dodjelu stipendija za poslijediplomski studij za akademsku godinu** **2024./2025.**

**I.**

Stipendije za studente poslijediplomskih studija dodjeljuju se za četiri (4) studenta za akademsku godinu 2024./2025. u pojedinačnom jednokratnom iznosu od 2.655,00 €.

**II.**

Na natječaj se mogu prijaviti studenti koji ispunjavaju sljedeće uvjete:

1. da su državljani Republike Hrvatske;
2. da imaju prebivalište na području Općine Punat;
3. da nisu korisnici stipendije po drugoj osnovi;
4. da ne ostvaruju pravo na plaćeno studiranje (npr. zaposlenici visokih učilišta koji su se

sukladno zakonskim odredbama obvezni daljnje školovati na poslijediplomskom studiju);

**Studenti koji upisuju prvu godinu poslijediplomskog studija** moraju ispuniti uvjet da su na zadnjoj godini preddiplomskog, diplomskog i integriranog preddiplomskog i diplomskog sveučilišnog studija te preddiplomskog stručnog i specijalističkog diplomskog stručnog studija ostvarili prosjek ocjena 3,5 i više.

**Studenti koji upisuju višu godinu poslijediplomskog studija** moraju ispuniti uvjet da su u prethodnoj godini poslijediplomskog studija ostvarili prosjek ocjena od 3,5 i više te da su položili minimalno 50% upisanih predmeta u prethodnoj godini.

**III.**

Prijava na ovaj Javni natječaj podnosi se na propisanom obrascu, a uz ispunjeni obrazac, **potrebno je priložiti:**

1. uvjerenje ili elektronički zapis o prebivalištu;
2. **studenti koji upisuju prvu godinu poslijediplomskog studija** - prijepis ocjena s prosjekom prethodno završenog studija, a ukoliko je mjesto studiranja u inozemstvu ovjereni prijepis potvrde na hrvatski jezik;
3. **studenti koji upisuju višu godinu poslijediplomskog studija**
	1. potvrdu fakulteta o upisanim i položenih najmanje 50% upisanih predmeta prethodne godine, a ukoliko je mjesto studiranja u inozemstvu ovjereni prijepis potvrde na hrvatski jezik;
	2. prijepis ocjena s prosjekom prethodne godine poslijediplomskog studija, a

 ukoliko je mjesto studiranja u inozemstvu ovjereni prijepis potvrde na hrvatski jezik;

1. potvrdu o uplaćenoj školarini za akademsku godinu 2024./2025.;
2. potvrdu o trajanju upisanog studija;
3. potpisanu izjavu, koja je sastavni dio propisanog obrasca.

**IV.**

Natječajni postupak provodi Jedinstveni upravni odjel i nakon isteka roka za podnošenje prijava, zapisnički utvrđuje studente koji ispunjavaju tražene uvjete.

Lista studenata koji ispunjavaju tražene uvjete objavljuje se na oglasnoj ploči Općine Punat i na službenoj internetskoj stranici Općine Punat u roku od 15 dana od dana isteka roka za podnošenje prijava na Natječaj.

Podnositelj prijave na ovaj Javni natječaj ima pravo podnijeti pisani prigovor na objavljenu Listu u roku od 8 dana, o kojem odlučuje općinski načelnik. Odluka općinskog načelnika po prigovoru je konačna.

**V.**

Na temelju prijedloga Jedinstvenog upravnog odjela, a nakon proteka roka za podnošenje prigovora, općinski načelnik donosi Odluku o dodjeli stipendija.

Na temelju Odluke općinskog načelnika sa studentima se sklapa ugovor o stipendiranju na vrijeme od jedne akademske godine.

 **VI.**

Prijava na ovaj Javni natječaj s traženom dokumentacijom navedenom u točki III. dostavlja se putem e-maila na adresu: pisarnica@punat.hr, osobnom dostavom u pisarnicu ili putem pošte na adresu Općina Punat, Novi put 2, 51521 Punat.

Krajnji rok za dostavu prijava je do **3. ožujka 2025. godine** neovisno o načinu dostave.

Prijave koje pristignu nakon 3. ožujka 2025. godine, bez obzira na način dostave, smatrat će se zakašnjelima.

Prijave s nepotpunom dokumentacijom i prijave koje nisu podnesene u propisanom roku neće se razmatrati, a dostavljena dokumentacija vratit će se podnositelju prijave.

OPĆINSKI NAČELNIK

Daniel Strčić, bacc.inf.